A Martfűi Polgármesteri Hivatal

a közszolgálati tisztviselőkről szóló 2011. évi CXCIX. törvény 45. §. (1) bekezdése alapján

pályázatot hirdet

a Martfűi Polgármesteri Hivatal

**aljegyzői**

munkaköre betöltésére.

A közszolgálati jogviszony időtartama: határozatlan idejű közszolgálati jogviszony

Foglalkoztatás jellege: teljes munkaidő

A vezetői megbízás időtartama:

A kinevezés határozatlan időre szól.

Munkavégzés helye: Polgármesteri Hivatal Martfű, Szent István tér 1.

A munkakörhöz tartozó főbb tevékenységi körök:

A Magyarország helyi önkormányzatairól szóló 2011. évi CLXXXIX. törvény 81. § (3) bekezdésében és egyéb jogszabályokban meghatározott jegyzői feladatok ellátásának szükség szerinti helyettesítése, a jegyző által meghatározott államigazgatási és önkormányzati hatósági feladatok ellátása.

Jogállás, illetmény és juttatások:

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX törvény (továbbiakban: Kttv.) rendelkezései az irányadók.

Pályázati feltételek:

- magyar állampolgárság,

- büntetlen előélet,

- cselekvőképesség,

- felsőfokú képesítés igazgatásszervező vagy közigazgatás-szervező alapképzési szakon, vagy jogász, vagy államtudományi mesterképzési szakon szerzett szakképzettség, vagy közigazgatási mesterképzési szakon szerzett okleveles közigazgatási szakértő, vagy okleveles közigazgatási menedzser szakképzettség,

- közigazgatásban szerzett legalább 2 év gyakorlat,

- vagyonnyilatkozat tételi eljárás lefolytatásának vállalása.

A pályázat elbírálásánál előnyt jelent:

- jegyzői, vagy aljegyzői munkakörben szerzett vezetői tapasztalat,

- jogi vagy közigazgatási szakvizsga,

- vezetési-szervezési készség,

- helyismeret.

Pályázat részeként benyújtandó iratok, igazolások:

- a pályázó fényképes szakmai önéletrajza a 87/2019. (IV. 23.) Korm. rendelet 1. mellékletében meghatározott adattartalom szerint,

- 3 hónapnál nem régebbi hatósági erkölcsi bizonyítványt, amely igazolja, hogy büntetlen előéletű, vele szemben a Kttv. 39. § (1b) és (1c) bekezdésében meghatározott kizáró okok nem állnak fenn, a 39. § (1) bekezdés c) pontjában meghatározott bűncselekmények tekintetében büntetőeljárás hatálya alatt nem áll,

- végzettséget igazoló dokumentumok hiteles másolata, szakmai és vezetői gyakorlat igazolása,

- a pályázó hozzájáruló nyilatkozata arról, hogy a pályázat elbírálásában résztvevők a teljes pályázati anyagot, a pályázó személyes adatait megismerhetik és kezelhetik,

- az aljegyzői munkakör ellátásával kapcsolatos szakmai, vezetői program,

- a pályázó közigazgatási szakvizsga hiányában tett nyilatkozata arra vonatkozóan, hogy kinevezése esetén azt egy éven belül megszerzi, ellenkező esetben tudomásul veszi, hogy a jogviszonya a Kttv. erejénél fogva megszűnik,

- a pályázó nyilatkozata arra vonatkozóan, hogy vele szemben a Kttv. 84-87. §-ai szerinti összeférhetetlenség nem áll fenn,

- bérigény megjelölése.

A munkakör betölthetőségének időpontja:

A munkakör legkorábban 2022. június 3-tól tölthető be.

A pályázat benyújtásának határideje: 2022. 03.31.

A pályázati kiírással kapcsolatosan további információt Szász Éva jegyző nyújt a 06-56/450-222 telefonszámon.

A pályázat benyújtásának módja: a pályázatot Martfű Város Polgármesteréhez 5435 Martfű, Szent István tér 1. postai címre az M/1108-1/2022. iktatószám és az „Aljegyzői pályázat”borítékon való feltüntetésével postai úton, vagy személyesen a Martfűi Polgármesteri Hivatal Titkárságán (Martfű, Szent István tér 1. I. emelet 102. iroda) kell benyújtani.

A pályázat elbírálásának módja, határideje: A pályázat akkor tekinthető érvényesnek és kerül elbírálásra, amennyiben valamennyi jelen felhívásban feltüntetett formai és tartalmi feltételnek megfelel.

A pályázat elbírálásáról Martfű város Jegyzőjének javaslatára Martfű város Polgármestere dönt, az aljegyzőt a polgármester nevezi ki határozatlan időre, 6 hónap próbaidő kikötésével.

A kiíró a pályázati eljárás eredménytelenné nyilvánításának jogát fenntartja.

A pályázat elbírálási határideje: 2022. 04. 15.

A pályázati kiírás további közzétételének helye, ideje:

Martfű Város Önkormányzatának honlapja, 2022. február 28.

A pályázati kiírás elérhető még a Személyügyi Központ Közigállás elnevezésű közszolgálati állásportálon.